Republika Nahórski Karabach

Republika Nahórski Karabach abo Arcach ( Լեռնային Ղարաբաղի Հանրապետություն, Արցախի Հանրապետություն/ Lernain Garabagi Hanrapjetutjun, Arcachi Hanrapjetutjun) bě mjezynarodnje njepřipóznata republika w zapadnym Azerbajdźanje, kotraž wobsteješe wot 1991 do 2023.

 Stawizny 
Něhdyša awtonomna kónčina bě so w běhu krizy w nalěću 1991 wot Azerbajdźana wotšćěpiła.Декларация о провозглашении НКР W třilětnej wójnje wobsadźi wójsko susodneje Armenskeje ze strategiskich přičin tež někotre wokolne wobwody. Tamniše zwjetša azerbajdźanske wobydlerstwo je so wuhnało.

W lěće 2015 měješe Nahórski Karabach 150.931 wobydlerjow. Z nich běchu 99,7 % Armenjenjo.

Stolica a najwjetše město bě Stepanakert.

W druhej Karabachskej wójnje, trajacej wot kónca septembra hač do nowembra 2020, přińdźe južny dźěl teritorija po 27 lětach zaso pod azerbajdźansku kontrolu. W dojednanju zhubi armenske wójsko tež wulki dźěl w lětomaj 1993/94 wobsadźenych teritorijow kołowokoło něhdyšeje awtonomneje kónčiny Nahórski Karabach. W septembrje 2023 přewza Azerbajdźan zbytny dźěl teritorija, na čož najwjetši dźěl ludnosće do Armenskeje ćekny.

 Najwjetše města 
 Stepanakert
 Martuni
 Martakert
 Šuši
 Hadrut
 Askeran

 Žórło 

 Literatura 
 Czachor R., Abchazja, Osetia Południowa, Górski Karabach: geneza i funkcjonowanie systemów politycznych/ Fundacja Instytut Polsko-Rosyjski. — Wrocław, 2014. — Т. 3. — 558 S. — (Biblioteka Instytutu Polsko-Rosyjskiego). — ISBN 978-8-393-57298-4.

 Wotkaz 

Kategorija:Zwadny teritorij
Kategorija:Stawizny Azerbajdźana
Kategorija:Nahórski Karabach